يا اعز من عينى

يا اعز من عيني

 كلماتها 

يا اعز من عيني .. قلبي لقلبك مال

شارياك وشاريني .. وش يعملوا العذال

يا اعز من عيني ..

دا اللى مالوهش حبيب .. ما تشوف عيونه ضي

يقضي عمره غريب .. لا له وطن ولا حي

واللي ما طالش نصيب .. فى الحب ما طال شي

يا اعز من عيني ..

الحب دا كلمه .. حلوه فهمناها

والحب دا نعمه .. غاليه وصناها

والحب دا قسمه .. عشنا ونلناها ..

يا اعز من عيني .. قلبي لقلبك مال

شارياك وشاريني .. وش يعملوا العذال

يا اعز من عيني ..

الحب كان لنا فين .. جانا فى غمضة عين

صاب قلبنا الاثنين .. ما عرفنا جانا منين

تسلم يانور العين .. من الفراق والبين

يا اعز من عيني ..

تصنيف:اغانى ليلى مراد
تصنيف:اغانى باللغه المصريه
تصنيف:كلمات اغانى